\NormalFont\ShortTitle{FILEMÓN}

{\MTB A Scarta San Pablo

\par }{\MT D'A VIN̈AJ FILEMÓN

\par }{\IP Filemón sb'i jun carta tic, aton jun scarta vin̈aj apóstol Pablo stz'ib'ejb'at d'a vin̈aj Filemón. Ojtacab'il vin̈aj Filemón chi' yuj screyenteal d'a iglesia d'a Colosas. Ay jun schecab' vin̈ scuchan Onésimo, b'at vin̈ elelal. Palta yil-lajelta sb'a vin̈ yed' vin̈aj Pablo d'a yol preso. Axo ix aji, ix och vin̈ creyenteal ayic ix yalan vach' ab'ix vin̈aj Pablo chi' d'a vin̈. Ix yalb'at vin̈aj Pablo chi' d'a vin̈aj Filemón chi' to syac' nivanc'olal vin̈aj Onésimo chi' vin̈, vach'ocab' syutej vin̈ schaan vin̈ sc'ochxi, yujto creyentexo vin̈. Yuc'tacxo sb'a eb' vin̈ d'a sb'i Cristo, xajanocab' vin̈ yuj vin̈aj Filemón chi'.



\par }\OneChap {\SH Tz'el yich scarta vin̈aj Pablo
\par }
{\PP \VerseOne{1}A in Pablo in tic, ay in och d'a preso, yujto svac'och in pensar d'a Cristo Jesús. A in yed' vin̈ cuc'tac Timoteo, sco tz'ib'ejb'at jun co carta tic d'ayach ach Filemón. Te xajan ach cuuj, yujto quetb'eyum co b'a d'a smunlajel Dios.

\VS{2}Tzac' stzatzil sc'ool eb' creyente smolb'ej sb'a d'a a pat. Tzac'pax stzatzil sc'ool ix canab' Apia yed' vin̈ cuc'tac Arquipo, yujto syac'pax val yip vin̈ d'a yic Dios qued'oc.

\VS{3}Aocab' co Mam Dios yed' Cajal Jesucristo syac' svach'c'olal yed' sjunc'olal d'ayex ta'.


\par }{\SH Xajan Jesús yuj vin̈aj Filemón
\par }
{\PP \VS{4}Ayic tzin lesalvi, svac' val yuj diosal d'a Dios uuj,

\VS{5}yujto svab' d'a tic to tzac' val och Cajal Jesús d'a a c'ool. Svab'i to te xajan Cajalil chi' uuj, tza xajanej pax masanil eb' yicxo Dios.

\VS{6}Ay eb' syac'och Cristo d'a sc'ool uuj, yujto ix ac'och d'a a c'ool. Tzin c'an d'a Dios, yic ol vach' nachajel yuj eb' to a Cristo Jesús tz'ac'an masanil tas vach' d'ayon̈.

\VS{7}Tzin te tzalaj val uuj ach vuc'tac, yujto tza xajanej eb' ta'. Uuj sjavi snivanil in c'ool d'a tic, yujto tzac' val stzalajc'olal eb' creyente ta'.


\par }{\SH Tas sc'an vin̈aj Pablo yuj vin̈aj Onésimo
\par }
{\PP \VS{8}Yujto tza xajanej eb' yicxo Dios chi', yuj chi' ijan tzin tec'b'ej in b'a ach in checan yuj tas yovalil tza c'ulej ta'.

\VS{9}Palta mantoc tzach vac' mandar. Ton̈ej tzin c'an d'ayach yic ol checlajeloc to sco xajanej co b'a. A in Pablo in tic, icham vinac in xo. A ticnaic, ayinto och d'a preso, yujto svac'och in pensar d'a Cristo Jesús.

\VS{10}Tzin c'an val d'ayach yuj vin̈aj Onésimo, yujto icha vuninal ix aj vin̈ d'a yol preso tic, yujto ix scha Cristo vin̈ vuuj.


\par }{\PP \VS{11}A d'a yalan̈taxo ayic ix ach yac'an servil vin̈, malaj jab'oc yopisio vin̈ d'ayach. Axo ticnaic, te ay yopisio vin̈ d'ayach\FTNT{1.11}{{\FR 1:11 }Onésimo, syalelc'ochi “Te ay yopisio.”} yed' pax d'ayin.

\VS{12}Yuj chi', tic tzin checb'at vin̈ d'ayach. Tza cha vin̈ sc'ochi, icha tzutej a chaan in c'ochi.

\VS{13}In gana ix aj vin̈ ved' d'a tic, yic tzin yac' servil vin̈, yic ichato a ach tzul in ac' servil d'a yol preso tic. Ay in och d'a preso yujn̈ej to svalel vach' ab'ix yic colnab'il.

\VS{14}Palta malaj in gana tzin b'ab'laj b'oej in trato yed' vin̈ masanto tzin c'anb'ej vab' d'ayach. Yujto in gana, to tz'el val d'a a c'ool tzac' pavor d'ayin yed' vin̈, man̈ ac'b'iloc pural tzach vutej.

\VS{15}Yel toni, ix el vin̈ elelal d'ayach jaye' c'ual. Palta icham chi' ix aji yic tz'ajxi vin̈ d'ayach d'a juneln̈ej.

\VS{16}A ticnaic man̈xo checab'ocn̈ej yaj vin̈ d'ayach. Másxo nivan yopisio vin̈, yujto cuc'tacxo vin̈. Te xajanab'il vin̈ vuuj. A achxo, másxo val tza xajanej vin̈ ayic ol c'ochxoc vin̈ d'ayach. Man̈ yujoc to a checab' vin̈ tza xajanej vin̈, palta yujto yicxo Cajalil yaj vin̈ qued'oc.


\par }{\PP \VS{17}Yuj chi', tato tza na ved'oc to quetb'eyum co b'a, tza cha vin̈ sc'och ta' ichato a in tzin c'ochi.

\VS{18}Tato ay sb'oc vin̈ d'ayach, ma ay junocxo smul vin̈ ix ochi, tzac'can d'a in cuenta.

\VS{19}A in Pablo in tic ol vac' sb'oc vin̈ chi' d'ayach, yuj chi' svac' in ti', tzin tz'ib'anpaxb'at d'ayach yed' in c'ab'. Palta ojtac paxi, ichato ay a b'oc d'ayin, yujto vuuj ix a cha Cristo.

\VS{20}Yuj chi' vuc'tac, ac' pavor d'ayin d'a sb'i Cajal Jesús. Ac' in tzalajc'olal yuj Cristo.


\par }{\PP \VS{21}Svalb'at juntzan̈ tic d'ayach, yujto tza c'anab'ajej val. Vojtac to man̈ocn̈ej tas svalb'at tic d'ayach ol a c'ulej, palta ol ec' d'a yib'an̈ a c'ulan juntzan̈xo tas.

\VS{22}Svalpaxb'at junxo tic d'ayach to tzac' lista jab'oc in posado ta'. Talaj icha chi' ol el d'a sc'ool Dios, ol in yac'b'at d'ayex ta', icha tz'aj e c'anan d'a e lesal.


\par }{\SH Stzatzil sc'ool vin̈aj Filemón
\par }
{\PP \VS{23}A vin̈ cuc'tac Epafras tic, syac'b'at stzatzil a c'ool vin̈. Ayto ochta vin̈ d'a preso tic ved'oc, yujto syac'paxoch spensar vin̈ d'a Cristo Jesús.

\VS{24}Axo eb' smunlaj ved' d'a tic, aton vin̈aj Marcos, vin̈aj Aristarco, vin̈aj Demas yed' vin̈aj Lucas, syac'paxb'at stzatzil a c'ool eb' vin̈.


\par }{\PP \VS{25}Aocab' Cajal Jesucristo syac' svach'c'olal d'ayex ta'.


\par }